馬隆 (成化進士)

馬隆（），字世昌，河南河南府鞏縣人，民籍。明朝政治人物。進士出身。

 生平 
河南鄉試第五十五名。成化五年（1469年）乙丑科會試第一百二名，殿試登進士第三甲第四十八名。授桐廬縣知縣，十四年三月擢試監察御史《明宪宗纯皇帝实录卷之一百七十六》：成化十四年三月己巳，授理刑太常寺博士戴仁、徐瑁、行人汪山、唐鼐、楊澄、知縣張泰、馬隆監察御史，仁山西道；瑁河南道；山福建道；鼐陝西道；澄雲南道；泰浙江道；隆湖廣道。，十四年四月實授湖廣道御史《明宪宗纯皇帝实录卷之一百八十九》：成化十四年夏四月甲寅，命試監察御史徐瑁、戴仁、唐鼐、汪山、楊澄、馬隆、張泰俱實授，瑁河南道；仁山西道；鼐陝西道；山福建道；澄雲南道；隆湖廣道；泰浙江道；復除監察御史柳淳於雲南道。，奉勅巡視直隸，按遼東，功績咸著，封親旌勞。二十年正月升山西按察司佥事，因擒白蓮教王良等，弘治三年（1490年）二月轉本司副使，丁憂服闋，七年六月復除湖廣副使，九年正月考察以老疾致仕。杜門不出，壽九十二，卒於家《巩县志》卷之五：馬隆字世昌，神堤保人，由進士，氣稟清粹，博通經史。天性孝友，不修邊幅。出使於晉，聞父喪卽日奔訃。始任桐盧知縣，時頑惡怙勢欺公，公悉繩之以法，不避豪貴，由是咸服。行取御史，奉勅巡視直隸，按遼東，功績咸著，封親旌勞。陞山西僉事，因禽白蓮王良等，轉本司副使，守制起服，除湖廣前職，從洛陽劉文靖學伊洛之學，推舉提學，化導生徒，樂就模範，因進聖表，乞恩致仕。杜門不出，壽九十二，卒於家。

 家族 
曾祖父馬吉。祖父馬得。父亲馬忠。母張氏。具慶下。弟隱、際、陳。娶王氏，繼娶李氏《天一阁藏明代科举录选刊·登科录》（《成化五年己丑科殿試金榜》）。

参考

Category:马姓
Category:巩县人
Category:明朝桐廬縣知縣
Category:明朝湖廣道監察御史
Category:明朝山西按察司佥事
Category:明朝山西按察司副使
Category:明朝湖廣按察司副使